Vec C-49/11

Content Services Ltd

proti

Bundesarbeitskammer

(návrh na začatie prejudiciálneho konania podaný Oberlandesgericht Wien)

„Návrh na začatie prejudiciálneho konania — Smernica 97/7/ES — Ochrana spotrebiteľa — Zmluvy na diaľku — Informovanie spotrebiteľa — Informácie poskytnuté alebo prijaté — Trvalé médium — Pojem — Hypertextový odkaz na internetovej stránke dodávateľa — Právo na odstúpenie od zmluvy“

Abstrakt rozsudku

Ochrana spotrebiteľa – Zmluvy na diaľku – Smernica 97/7 – Povinnosť predávajúceho poskytnúť spotrebiteľovi relevantné informácie v písomnej forme alebo vo forme iného dostupného trvalého média – Rozsah – Obchodná prax spočívajúca v sprístupnení informácií uvedených v tomto ustanovení len pomocou hypertextového odkazu na internetovú stránku predávajúceho – Neprípustnosť

(Smernica Európskeho parlamentu a Rady 97/7, článok 5 ods. 1)

Článok 5 ods. 1 smernice 97/7 o ochrane spotrebiteľa vzhľadom na zmluvy na diaľku sa má vykladať v tom zmysle, že obchodná prax spočívajúca v sprístupnení informácií uvedených v tomto ustanovení len pomocou hypertextového odkazu na internetovú stránku daného podniku nespĺňa požiadavky vyplývajúce z tohto ustanovenia, lebo tieto informácie nie sú predmetným podnikom ani „dodané“, ani spotrebiteľom „obdržané“ v zmysle toho istého ustanovenia, ako aj preto, lebo internetovú stránku nemožno považovať za „trvalé médium“ v zmysle uvedeného článku 5 ods. 1.

V súlade s týmto článkom musí spotrebiteľ totiž obdržať potvrdenie daných informácií bez toho, aby sa vyžadovalo aktívne konanie tohto spotrebiteľa. Navyše na to, aby sa internetová stránka dala považovať za trvalé médium, musí spotrebiteľovi zabezpečiť, že rovnako ako v prípade papierového média bude vlastniť informácie uvedené v tomto ustanovení, aby mohol prípadne uplatniť svoje práva. V tejto súvislosti musí umožniť spotrebiteľovi uchovávať uvedené informácie, ktoré sú mu osobne určené, zaručiť to, že nedôjde k zmene ich obsahu, ako aj to, že budú dostupné na použitie počas primeraného času, a umožniť spotrebiteľovi ich ako také reprodukovať.

(pozri body 35, 42, 43, 50, 51 a výrok)

Vec C-49/11

Content Services Ltd

proti

Bundesarbeitskammer

(návrh na začatie prejudiciálneho konania podaný Oberlandesgericht Wien)

„Návrh na začatie prejudiciálneho konania — Smernica 97/7/ES — Ochrana spotrebiteľa — Zmluvy na diaľku — Informovanie spotrebiteľa — Informácie poskytnuté alebo prijaté — Trvalé médium — Pojem — Hypertextový odkaz na internetovej stránke dodávateľa — Právo na odstúpenie od zmluvy“

Abstrakt rozsudku

Ochrana spotrebiteľa — Zmluvy na diaľku — Smernica 97/7 — Povinnosť predávajúceho poskytnúť spotrebiteľovi relevantné informácie v písomnej forme alebo vo forme iného dostupného trvalého média — Rozsah — Obchodná prax spočívajúca v sprístupnení informácií uvedených v tomto ustanovení len pomocou hypertextového odkazu na internetovú stránku predávajúceho — Neprípustnosť

(Smernica Európskeho parlamentu a Rady 97/7, článok 5 ods. 1)

Článok 5 ods. 1 smernice 97/7 o ochrane spotrebiteľa vzhľadom na zmluvy na diaľku sa má vykladať v tom zmysle, že obchodná prax spočívajúca v sprístupnení informácií uvedených v tomto ustanovení len pomocou hypertextového odkazu na internetovú stránku daného podniku nespĺňa požiadavky vyplývajúce z tohto ustanovenia, lebo tieto informácie nie sú predmetným podnikom ani „dodané“, ani spotrebiteľom „obdržané“ v zmysle toho istého ustanovenia, ako aj preto, lebo internetovú stránku nemožno považovať za „trvalé médium“ v zmysle uvedeného článku 5 ods. 1.

V súlade s týmto článkom musí spotrebiteľ totiž obdržať potvrdenie daných informácií bez toho, aby sa vyžadovalo aktívne konanie tohto spotrebiteľa. Navyše na to, aby sa internetová stránka dala považovať za trvalé médium, musí spotrebiteľovi zabezpečiť, že rovnako ako v prípade papierového média bude vlastniť informácie uvedené v tomto ustanovení, aby mohol prípadne uplatniť svoje práva. V tejto súvislosti musí umožniť spotrebiteľovi uchovávať uvedené informácie, ktoré sú mu osobne určené, zaručiť to, že nedôjde k zmene ich obsahu, ako aj to, že budú dostupné na použitie počas primeraného času, a umožniť spotrebiteľovi ich ako také reprodukovať.

(pozri body 35, 42, 43, 50, 51 a výrok)